钦定古今图书集成/明伦汇编/官常典/第734卷 > 姜硕
## 钦定古今图书集成/明伦汇编/官常典/第734卷 > 姜硕

按《乐安县志》：“硕由相府掾吏，累官礼部员外郎。至正
庚子，奉诏自海道招安伪汉陈友谅，至邵武，与友谅
伪指挥康太、赵琮，遇硕，谕以逆顺祸福，太、琮不从，反
欲降硕，硕不屈，大骂之，遂被害。邵武路申福建省，有
云：‘衔命出疆，厉声谕逆，临危不屈，惟望阙以谢恩，视
死如归。遂骈首而就戮。事闻，赠礼部侍郎，谥忠烈’。”